ڕزگاربووە دیاریکراوەکە (زنجیرەی تەلەڤیزیۆنی)

ڕزگاربووە دیاریکراوەکە () زنجیرەی وروژێنەر و درامی سیاسیی ئەمریکییە، و لە ئامادەکردنی دەیڤد گۆگنھایمە و لە پاڵەوانێتی کیفەر سازەرلەند بە ڕۆڵی سەرۆک کۆماری ویلایەتە یەکگرتووەکانە. زنجیرەکە لە ٦ی ئەیلوولی ۲۰۱٦ لەسەر کەناڵی دەستەی ڕاگەیاندنی ئەمریکی دەستی بە پەخشکردن کرد و وەرزی یەکەم بە بیست و یەک ئەڵقە کۆتایی ھات و وەرزی دووەمیش بە بیست و دوو ئەڵقە پێکھات.  وەرزی سێیەمیش کە لەلایەن تۆڕی نێتفلێکسەوە خاوەنداری دەکرێت بە ١٠ ئەڵقە کۆتایی پێهات.

 چیرۆکی زنجیرەکە 
لە کاتی وتنی وتاری حاڵەتی یەکگرتن لە کۆنگرسی ئەمریکیدا سەرۆک کۆماری ویلایەتە یەکگرتووەکان و چەندین ئەندامی کۆنگرس و وەزیر دەکوژرێن بێجگە لە وەزیری خەڵک و گەشە تۆم کێرکمان (کیفەر سازەرلەند) کە وەک "ڕزگاربووە دیاریکراوەکە" دیاریکرا. دواتر کێرکمان سوێنی سەرۆکایەتی دەخوات و دەبێت بە سەرۆکی ویلایەتە یەکگرتووەکانی ئەمریکا بێ ئەوەی بزانێت لە تێکەڵی چی جۆرە پیلانێک بووە.

 ئەکتەر و کەسایەتییەکان 

 کەسایەتییە سەرەکییەکان 
 کیفەر سازەرلەند: بە ڕۆڵی سەرۆک تۆماس "تۆم" کێرکمان، وەزیری خەڵک و گەشە کە دواتر دەبێت بە ڕزگاربووە دیاریکراوەکە، و پاشان دوای تەقانەوەی کۆنگرەس دەبێت بە سەرۆک کۆمار.

 ناتاشا ماکڵھۆم بە ڕۆڵی خانمی یەکەم ئەلێکس کێرکمان، پارێزەرێک لە ئەنجومەنی یەکسانی ھەلی کار کار دەکات و بە شێوەیەکی کتوپڕ دەبێت بە خانمی یەکەم.

 ئادان کانتۆر بە ڕۆڵی ئارۆن شۆر سەرۆکی فەرمانبەرانی کۆشکی سپی

 ئیتاڵیا ڕیتشی بە ڕۆڵی ئیمێڵی ڕۆدز ڕاوێژکاری تایبەتی سەرۆک کۆمار

 لامۆنیکا گارێت بە ڕۆڵی مایک ڕیتەر بریکارێکی خزمەتی نھێنی بۆ پاراستنی سەرۆک

 تانەر بیوکانن بە ڕۆڵی لیۆ کێرکمان، کوڕی ئەلێکس و تۆم

 کاڵ پێن بە ڕۆڵی سێس ڕایت سکرتێری ڕۆژنامەیی بۆ کۆشکی سپی، لە سەرەتادا گومان لە تواناکانی سەرۆک دەکات بەڵام دواتر باوەڕی پێ دێنێت

 ماگی کیو بە ڕۆڵی ھانا وێڵز، بریکارێکی نووسینگەی لێکۆڵینەوە فیدراڵییەکان لێکۆڵینەوە لە ناوەڕۆکی ھێرشەکەی سەر کۆشکی سپی دەکات.

 کەسایەتییە دووبارەبووەکان 
 مکینا گرایس بە ڕۆڵی پێنی کێرکمان، کچی ئەلێکس و تۆم.

 مەلیک یۆبا بە ڕۆڵی جەیسن ئاتۆود، جێگری بەڕێوبەری نووسینگەی لێکۆڵینەوە فیدراڵییەکان.

 کێڤن ئاڕ مکناڵی بە ڕۆڵی ھاریس کۆچران، لیوا لە سووپای ئەمریکیدا و گومان لە تواناکانی کێرکمان لە بەڕێوبردنی وڵاتدا دەکات.

 ڤێرجینیا مادسن بە ڕۆڵی کێمبڵ ھۆکستراتن، ئەندامێکی دیموکراتی لە کۆنگرسی ئەمریکیدا و دووەم "ڕزگاربووە دیاریکراوەکە" دوای کرێکمان.

 ئاشڵی زاکرمان بە ڕۆڵی پیتەر مکڵیش، سەربازێکی پێشوو لە ئەفغانستان خزمەتی کردووە.

 مایکیڵتی ویڵیامسۆن بە ڕۆڵی فەرماندەی دەریایی چیرنۆ.

 پەخشکردن 

 سەرچاوەکان 

پۆل:ڕزگاربووە دیاریکراوەکە (زنجیرەی تەلەڤیزیۆنی)
پۆل:کۆشکی سپی لە خەیاڵدا
پۆل:تێرۆریست لە تەلەڤیزیۆندا
پۆل:تێرۆریست لە خەیاڵدا
پۆل:بەرنامە تەلەڤیزیۆنییەکان بە زمانی ئینگلیزی
پۆل:زنجیرە ئەکشنە ئەمریکییەکان
پۆل:زنجیرە دراما ئەمریکییەکان
پۆل:زنجیرە دراما زنجیرەییەکان
پۆل:زنجیرە تەلەڤیزیۆنییە درامییە ئەمریکییەکانی پەیوەست بە ئێڵ جی بی تی دەیەی ٢٠١٠
پۆل:ئەو بەرنامە تەلەڤیزیۆنیانەی لە تۆرۆنتۆ وێنەیان گیراوە
پۆل:زنجیرە ئەکشنییە ئەمریکییەکان